钦定古今图书集成/方舆汇编/边裔典/第096卷 > 梁
## 钦定古今图书集成/方舆汇编/边裔典/第096卷 > 梁

### 武帝天监九年林邑遣使献白猴诏封范天凯林邑王

按《梁书武帝本纪》，天监九年四月，林邑国遣使献白
猴一。按《林邑传》，宋孝武孝建、大明中，林邑王范神
成累遣长史奉表贡献。明帝泰豫元年，又遣使献方
物。齐永明中，范文赞累遣使贡献。天监九年，文赞子
天凯奉献白猴。诏曰：“林邑王范天凯介在海表，乃心
款至，远修职贡，良有可嘉。宜班爵号，被以荣泽。可持
节”督缘海诸军事、威南将军、林邑王。

天监十年，林邑遣使献方物。

按《梁书武帝本纪》不载。按《林邑传》云云。

天监十一年，林邑遣使献方物。

天监十三年，林邑遣使献方物。

按以上《梁书武帝本纪》云云。按《林邑传》：“十三年，天
凯累遣使献方物，俄而病死，子弼毳跋摩立，奉表贡
献。”

### 普通七年六月林邑国遣使献方物

按《梁书武帝本纪》云云。按《林邑传》，“普通七年，王高
式胜铠遣使献方物。诏以为持节督缘海诸军事、绥
南将军、林邑王。”

### 大通元年三月林邑国遣使献方物

按：《梁书武帝本纪》云云。

### 中大通二年六月林邑国遣使献方物

按《梁书。武帝本纪》云云。按《林邑传》，“中大通二年，行
林邑王高式律陁罗跋摩遣使贡献。诏以为持节督
缘海诸军事、绥南将军、林邑王。”

中大通六年七月林邑国遣使献方物。

按：《梁书武帝本纪》云云。